Matteo Ferrari

Matteo Ferrari (s. 5. joulukuuta 1979 Aflou, Algeria) on italialainen jalkapalloilija. 183 senttimetriä pitkän Ferrarin pelipaikka on puolustuksessa keskellä tai oikealla laidalla. Hän edustaa kaudella 2014 kanadalaista MLS-seura Montreal Impactia.Matteo Ferrari National Football Teams -sivustolla 

Ferrari on pelannut urallaan myös Italiassa, Englannissa ja Turkissa. Italian pääsarjassa Serie A:ssa hän on pelannut 237 ottelua edustaen Baria, Interiä, Parmaa, Romaa ja Genoaa. Ferrari on voittanut Italian cupin kolmesti – kaudella 2001–2002 Parmassa ja kausina 2006–2007 sekä 2007–2008 Romassa. Italian toiseksi korkeimmalla sarjatasolla Serie B:ssä hän on pelannut 16 ottelua edustaen Genoaa ja Lecceä.

Englannissa Ferrari pelasi kauden 2005–2006, jolloin hän edusti Evertonia kahdeksassa Valioliigan ottelussa. Turkissa Ferrari edusti Beşiktaşia vuosina 2009–2011 pelaten 30 Superliigan ottelua ja voittaen Turkin cupin kaudella 2010–2011. Kanadalaiseen Montreal Impactiin hän siirtyi kaudeksi 2012.

Italian maajoukkueessa Ferrari pelasi 11 A-maaottelua vuosina 2002–2004. Hän on edustanut Italiaa lisäksi kahdessa olympiaturnauksessa – Sydneyssä 2000, jolloin hän pelasi yhden ottelun, ja Ateenassa 2004, jolloin hän pelasi kaikki kuusi ottelua Italian voittaessa pronssia.FIFA Player Statistics: Matteo Ferrari – FIFA.com   Ferrari kuului Italian joukkueeseen myös EM-kilpailuissa 2004, muttei pelannut turnauksessa.Italy in Euro 2004 – Most capped. football-lineups.com 

 Tilastot 
Ammattilaisuran ottelut ja maalit sarjoittain. Päivitetty 9. lokakuuta 2014.
  Serie A: 237 (5)
  Serie B: 16 (0)
  Englannin Valioliiga: 8 (0)
  Turkin Superliiga: 30 (0)
 Major League Soccer: 81 (1)
 Yht. 372 (6)

 Lähteet 

Luokka:Italialaiset jalkapalloilijat
Luokka:Italialaiset olympiamitalistit
Luokka:Vuonna 1979 syntyneet
Luokka:Elävät henkilöt